Document ID: /fineweb-2-swissfilter-quality_10-filterrobots/filtered/02817.jsonl.gz/62

30. rođendan HDZ-a: Ponosni na dr. Franju Tuđmana & postignuća naše stranke!
Izaslanstvo Hrvatske demokratske zajednice predvođeno predsjednikom Andrejem Plenkovićem položilo je vijenac i zapalilo svijeće na zagrebačkom Mirogoju – na grobu prvoga hrvatskog predsjednika te utemeljitelja HDZ-a i suvremene hrvatske države dr. Franje Tuđmana.
Nastavljamo rješavati ključna pitanja
Nakon polaganja vijenca, predsjednik Plenković dao je izjavu za medije u povodu obilježavanja 30. obljetnice HDZ-a:
– Današnji veliki dan, kada obilježavamo 30. obljetnicu osnutka HDZ-a, s ponosom smo započeli odajući dužno poštovanje i iskazujući trajnu zahvalnost dr. Franji Tuđmanu. Uz potporu hrvatskog naroda i hrvatskih branitelja, dr. Tuđman je u prvih 10 godina samostalnosti ostvario sve strateške nacionalne zadaće – izgradnja demokratskih institucija, obrana od velikosrpske agresije & oslobađanje Domovine, reintegracija Hrvatskog Podunavlja, a i jasno je zacrtao naš put prema EU-u i NATO-u. Ponosni na sva ta postignuća, i danas rješavamo ključna pitanja hrvatskog društva i kvalitetno pozicioniramo RH u znatno izmijenjenim europskim i globalnim odnosima.
www.hdz.hr